Kaksi ikkunaremontin selkeintä hyötyä ovat säästö ja asumismukavuus. Uusien ikkunoiden myötä lämmityskustannukset pienenevät, kun kodin energiatehokkuus paranee. Vedon tunteen katoaminen tekee kodista luonnollisesti myös mukavamman asua. Asumismukavuuteen voi vaikuttaa myös monilla muilla nykyaikaisten ikkunoiden ominaisuuksilla. Äänieristys, auringonsuojaus ja antennilasin myötä toimiva mobiiliverkko ovat hyviä esimerkkejä ikkunaremontin hyödyistä. Ikkunaremontti nostaa myös asunnon arvoa ja tekee ihmeitä kodin ilmeelle.